cyanic-selkie/wikianc huggingface dataset:
การประชุมที่แกลร์มง
เบื้องหลัง
การประชุมเริ่มตั้งแต่วันที่ 19 พฤศจิกายน จนถึงวันที่ 28 พฤศจิกายน โดยมีผู้เข้าร่วมประชุมที่เป็นนักบวช 300 คนจากทั่วฝรั่งเศส พระสันตะปาปาเออร์บันทรงกล่าวถึงการปฏิรูปกลูว์นี (Cluniac Reforms) และยืดเวลาการขับพระเจ้าฟิลิปที่ 1 แห่งฝรั่งเศส ออกจากศาสนจักร โทษฐานที่ทรงไปเสกสมรสกับแบร์ทราด เดอ มงฟอร์ โดยผิดหลักศาสนา เมื่อวันที่ 27 พฤศจิกายนพระสันตะปาปาเออร์บันจึงทรงกล่าวถึงปัญหาทางตะวันออกเป็นครั้งแรก และทรงสนับสนุนให้คริสต์ศาสนิกชนทางตะวันตกเดินทางไปต่อสู้กับมุสลิมผู้ยึดแผ่นดินศักดิ์สิทธิ์และกำลังโจมตีจักรวรรดิโรมันตะวันออก
เกียวซะ โนะ โอโช
เกียวซะ โนะ โอโช เป็นร้านอาหารจีนของญี่ปุ่นที่ขายเกี๊ยวซ่าและอาหารอื่น ๆ มีต้นกำเนิดที่เกียวโต ดำเนินการโดย บริษัทโอโชฟูดเซอร์วิสจำกัด และเปิดสาขาไปทั่วประเทศ โดยเฉพาะในพื้นที่เคฮันชิง
บางครั้งเรียกสั้น ๆ ว่า โอโช แต่ก็อาจชวนให้สับสนกับโอซากะโอโช (大阪王将) ได้ ดังนั้นเพื่อแยกให้ต่างจึงอาจเรียกว่า "เกียวโตโอโช" (京都王将)  นอกจากนี้ยังมีร้านบางสาขาที่เขียนคำว่า "เกียวโต" บนป้ายร้านอย่างชัดเจน
ณ วันที่ 31 มีนาคม 2020 มีร้านค้าสาขาที่บริหารจัดการโดยตรงอยู่ 523 แห่ง (รวมร้านค้าในต่างประเทศ 3 แห่ง) และร้านค้าแฟรนไชส์ 214 แห่ง รวมเป็น 737 แห่ง จังหวัดที่ยังไม่มีร้านนี้อยู่คือ จังหวัดคาโงชิมะ, อาโอโมริ, อิวาเตะ, ฟูกูชิมะ, อากิตะ, ยามางาตะ, ชิมาเนะ, มิยาซากิ และโอกินาวะ
วิทยาลัยพยาบาลบรมราชชนนี สุราษฎร์ธานี
วิทยาลัยพยาบาลบรมราชชนนี สุราษฎร์ธานี เป็นวิทยาลัยในสังกัด คณะพยาบาลศาสตร์ สถาบันพระบรมราชชนก กระทรวงสาธารณสุข
ประวัติ
วิทยาลัยพยาบาลบรมราชชนนี สุราษฎร์ธานี เป็นสถาบันสังกัดสถาบันพระบรมราชชนก สำนักงานปลัดกระทรวง กระทรวงสาธารณสุข มีพัฒนาการเริ่มต้นมาจาก โรงเรียนผู้ช่วยพยาบาล      เพื่อแก้ปัญหาการขาดแคลนพยาบาลในพื้นที่ โดยใช้วิธีรับคนในพื้นที่เข้ามาเป็นนักศึกษาเมื่อสำเร็จการศึกษาแล้วให้กลับไปทำงานในพื้นที่เดิมเปิดดำเนินการตั้งแต่ พ.ศ. ๒๕๑๓ ในหลักสูตรผู้ช่วยพยาบาลและผดุงครรภ์ เวลาเรียน ๑ ปี ๖ เดือน โดยรับผู้ที่มีพื้นฐาน ม.๖ หรือ ม.ศ.๓ เดิม สำเร็จแล้วได้รับประกาศนียบัตรผู้ช่วยพยาบาลและผดุงครรภ์
หลักสูตร
หลักสูตรพยาบาลศาสตรบัณฑิต
เอมี โรส
เอมี โรส (Amy Rose; ) เป็นที่รู้จักกันในชื่อเล่น Rosy the Rascal เป็นตัวละครจาก เกมชุดโซนิคเดอะเฮดจ์ฮ็อก โดยผู้ส้รางคือบริษัทเซก้า และ โซนิคทีม เธอเป็นเม่นชมพูสาว และมักบอกว่าตนเป็นแฟนกับโซนิค เดอะเฮดจ์ฮ็อก
ปรากฏตัวครั้งแรกในเกม โซนิคเดอะเฮดจ์ฮ็อก CD และมีบทบาทสำคัญหลายๆตอนในเกมและการ์ตูนของโซนิค ไม่ว่าจะเป็นโซนิค R, โซนิคเอกซ์, โซนิคแอดเวนเจอร์ และ โซนิคฮีโร่ส์
เอมี่ปรากฏตัวครั้งแรกด้วยอายุ 8 ปีในเกมโซนิคเดอะเฮดจ์ฮ็อก CD แต่ในโซนิคแอดเวนเจอร์อายุของเธอถูกเปลี่ยนเป็น 12 ปี เธอสูง 90 ซม.ส่วนน้ำหนักนั้นเธอเก็บเป็นความลับจากตัวละครหญิงคนอื่นๆ นอกจากนั้นแล้วเธอมักจะไปไหนมาไหนกับครีม เดอะแรบบิทเสมอๆ จนดูเหมือนกับทั้งสองเป็นคู่หูกันแบบเดียวกับโซนิคและเทลส์
ประวัติ
แม้จะมีปัญหาเรื่องการออกแบบตัวละครตัวนี้เพื่อใช้ในเกมของเซก้า เอมี่ไม่ได้ถูกสร้างขึ้นโดยโซนิคทีม แต่ถูกสร้างครั้งแรกในโซนิคเดอะเฮดจ์ฮ็อกมังงะ ในปี ค.ศ. 1992 โดยได้รับคำอธิบายว่าเป็น "แฟนกับนิคกี้ (โซนิค)" หลังจากนั้นแล้วเซก้าได้นำเธอมาใช้ในเกม โซนิคเดอะเฮดจ์ฮ็อก CD โดยมีคาซายูกิ โฮชิโนะ วาดตัวละครให้ใหม่ ในปี ค.ศ. 1993
การปรากฏตัว
เอมี่ได้ปรากฏตัวอีกครั้งในโซนิคดริฟต์ และโซนิคดริฟต์ 2 ซึ่งเอมี่ได้เข้าร่วมการแข่งกับพวกโซนิค และเอมี่ก็ได้เป็นตัวละครในต่อสู้ในเกมโซนิคเดอะไฟท์เตอร์ส และในปี ค.ศ. 1997 เกมโซนิค R เอมี่ได้ปรากฏตัวมาในเกมนี้และได้เป็นตัวละครตัวละครตัวเดียวในเกมเท่านั้นที่ขับรถ (ตัวละครตัวอื่นเดินด้วยเท้า)
โซนิคเดอะไฟท์เตอร์ส เอมี่ก็ได้เปิดเผยอาวุธประจำตัวของเธอคือ ค้อน "พิโกะพิโกะ" ซึ่งได้กลายมาเป็นสัษญลักษณ์สำคัญของตัวเธอ นอกเหนือจากนั้นแล้วชื่ Rosy the Rascal ถูกเรียกเป็นครั้งสุดท้ายในเกมนนี้ ในปี ค.ศ. 1999 เกม โซนิคแอดเวนเจอร์ เอมี่ได้รับการออกแบบใหม่ โดยปรับลักษณะตัวละครให้เป็นวัยรุ่นมากขึ้นรวมถึงอายุที่เพิ่มเป็น 12 ปี (คาดว่าปรับเพื่อตามโซนิคที่อายุ 15 ปี) เธอเปลี่ยนชุดของเธอให้เป็นชุดกระโปรงสีแดง มีรองเท้าสีแดงแถบขาวและเพิ่มเนื้อเรื่องสำคัญให้กับเธอมากขึ้น โดยเฉพาะการเปิดเผยความสามารถสำคัญๆบางอย่างของเธอ เช่นทักษะการใช้ค้อนและการกระโดดโดยไม่หมุนตัว
ในโซนิคชัฟเฟิล เอมี่ปรากฏตัวมาเป็นตัวละครที่สามารถเลือกเล่นได้ แต่ทว่าทักษะและความสามารถของเธอนั้นก็คล้ายๆกับตัวละครตัวอื่นๆในเกม ทั้งความเร็วและความสามารถพื้นฐาน ยกเว้นแต่ค้อนที่ทำให้เธอไปยังสถานที่อื่นที่ตัวละครปกติไปไม่ได้ นอกจากนั้นแล้วความชื่นชอบในตัวโซนิคไม่ได้ปรากฏในเกมนี้
ใน โซนิคแอดเวนเจอร์ 2นั้น เอมี่กลายมาเป็นตัวละครสนับสนุนที่ปรากฏตัวมาในส่วนของเนื้อเรื่อง ส่วนในโหมดหลายผู้เล่นเธอสามารถเลือกเล่นได้ เธอเป็นคนมาช่วยโซนิคตอนถูกจับขังไว้ และในหลายๆตอนที่เธอปรากฏตัวมาช่วยโซนิค (ซึ่งปกติโซนิคต้องเป็นคนช่วยเธอ) นอกจากนั้นเธอยังเป็นคนที่ทำให้ชาโดว์ เดอะเฮดจ์ฮ็อกสามารถจำคำพูดของมาเรีย โรบ็อทนิกได้ นั่นคือ "เพื่อให้ทุกคนมีโอกาสที่จะมีความสุข"
ในเกมชุดโซนิคแอดวานซ์ เอมี่เป็นตัวละครที่สามารถเลือกเล่นได้ และเธอมีความสามารถคล้ายคลึงกับในโซนิคแอดเวนเจอร์ ในโซนิคแอดวานซ์ 2 เธอสามารถเลือกเล่นได้โดยจบเกมพร้อมคาออสเอเมอรัลด์ ทั้ง 7 เม็ด (จบสมบูรณ์) และในโซนิคแอดวานซ์ 3 เธอมีโบนัสพิเศษถ้าจับคู่กับโซนิคหรือครีม
ในเกมโซนิคฮีโร่ส์ เอมี่เป็นสมาชิกของทีมโรสและเป็นตัวละครประเภทความเร็ว โดยมี ครีม และ บิ๊ก มาร่วมทีมด้วย ในภาคนี้ทางทีมงานได้มีการปรับความสามารถของเอเมี่ให้เทียบเท่ากับตัวละครอื่นๆในเกมเพื่อความสมดุล โดยเฉพาะท่า โฮมมิ่งแอ็กแท็กและกระโดดหมุนตัว ยกเว้นเพียงท่ากระโดดเกาะกำแพงเท่านั้นที่เธอไม่มี แต่เธอก็เพิ่มความสามารถในการสร้างพายุโดยใช้ค้อนและใช้ค้อนในการหมุนตัวเพื่อใช้ร่อนลงพื้นด้วย
ในโซนิครัช เอมี่ปรากฏตัวมาพร้อมกับบทพูดเพียงเล็กน้อยทั้งในตอนของโซนิคและเบลซ ส่วนในโซนิคเดอะเฮดจ์ฮ็อก (2006)เอมี่ได้ตามหาโซนิค และได้พบ ซิลเวอร์ซึ่งเป็นเม่นพลังจิตที่กำลังตามหาโซนิคเช่นเดียวกัน และเอมี่ก็ได้ช่วยเจ้าหญิงเอลิซออกมาจากยาน ดร.เอ็กแมน ได้
ราชวงศ์สุพรรณภูมิ
ราชวงศ์สุพรรณภูมิ เป็นราชวงศ์ลำดับที่ 2 ที่ได้ปกครองอาณาจักรอยุธยา มีอายุรวม 178 ปี
รายพระนามพระมหากษัตริย์แห่งราชวงศ์สุพรรณภูมิ
ราชวงศ์สุพรรณภูมิประกอบด้วยพระมหากษัตริย์ 13 พระองค์ดังนี้
วิกตอร์ เจ้าชายนโปเลียน
นโปเลียนที่ 5 หรือ วิคเตอร์ เจโรม เฟรเดริค โบนาปาร์ต ผู้อ้างสิทธิ์ในราชบัลลังก์ฝรั่งเศสองค์ที่ 2 ทรงขึ้นเป็นผู้อ้างสิทธิ์ในราชบัลลังก์ฝรั่งเศสสืบต่อจาก นโปเลียนที่ 4 ที่สิ้นพระชนม์ไปในปี ค.ศ. 1879 โดยทรงได้รับการสนับสนุน จากพวกโบนาปาร์ตนิยม ทรงดำรงตำแหน่งตั้งแต่ปี ค.ศ. 1879 ขณะพระชนม์เพียง 17 พรรษาเท่านั้นก่อนที่จะสิ้นพระชนม์ที่ กรุงบรัสเซลส์ ประเทศเบลเยียม ในปี ค.ศ. 1926 ขณะพระชนม์ได้ 64 พรรษา 1862 1926
เผ่าดาน
เผ่าดาน เป็น 1 ในบรรดา 12 เผ่าของอิสราเอล ตามบันทึกในพระคริสตธรรมคัมภีร์ภาคพันธสัญญาเดิม ในหมวดพระธรรมเบญจบรรณ และตามพระคัมภีร์โตราห์ในศาสนายูดาย ดาน เป็นชื่อของบุตรชายคนที่ 5 ของยาโคบ หรือ อิสราเอล ซึ่งเกิดกับ นางบิลฮาห์ สาวใช้ของนางราเชล
กำเนิดดาน
เมื่อยาโคบไปอยู่กับลาบัน ลุงของตน ลาบันให้ยาโคบทำงาน 7 ปี เพื่อแลกกับนางราเชล บุตรสาวคนเล็กของตน แต่เมื่อครบ 7 ปีตามกำหนด ลาบันกลับให้ยาโคบแต่งงานกับนางเลอาห์ บุตรีคนโต ด้วยเหตุผลที่ว่าเป็นธรรมเนียมที่คนพี่จะต้องแต่งก่อนคนน้อง ยาโคบจึงต้องทำงานอีก 7 ปีเพื่อให้ได้นางราเชล เมื่ออยู่กินกันนั้น ยาโคบรักนางราเชล และชังนางเลอาห์ พระเจ้าจึงทรงเบิกครรภ์ของนางให้มีบุตรชายแก่ยาโคบ ถึง 4 คนติดต่อกัน ต่อมาเมื่อนางราเชลเห็นว่าตนไม่มีบุตร และพี่สาวมีบุตรชายถึง 4 คน จึงได้ยกนางบิลฮาห์ สาวใช้ของตนให้เป็นภรรยาน้อยของยาโคบ เพื่อนางจะได้มีบุตรชายโดยผ่านทางสาวใช้นั่นเอง
เหตุที่ได้ชื่อว่า ดาน เนื่องด้วยเมื่อนางบิลฮาห์ตั้งครรภ์และมีบุตรชายให้แก่ยาโคบ นางราเชล ผู้เป็นนายหญิงจึงกล่าวว่า "พระเจ้าผู้ทรงตัดสินเรื่องข้าพเจ้า ได้ทรงสดับฟังเสียงข้าพเจ้าทูล จึงประทานบุตรชายแก่ข้าพเจ้า" ดาน จึงมาจากคำภาษาฮีบรู ที่แปลว่า เขาพิพากษาแล้ว
คำพยากรณ์ของยาโคบที่มีต่อดาน
ก่อนยาโคบจะสิ้นใจ ท่านได้เรียกบรรดาบุตรของท่านมา เพื่อบอกเหตุอันจะเกิดภายหน้าแก่บุตรของท่าน คำพยากรณ์ของยาโคบที่มีต่อดาน มีดังนี้
"...ส่วนดานจะเป็นทนายของประชาชนของตน เป็นเผ่าหนึ่งในอิสราเอล ดานจะเป็นงูอยู่กลางถนน เป็นงูพิษที่อยู่ในหนทางที่กัดส้นเท้ามาให้คนขี่ตกหงายลง..."
คำอวยพรของโมเสสแก่เผ่าดาน
ก่อนโมเสสจะสิ้นชีวิต พระเจ้าได้ทรงเรียกท่านขึ้นไปยังภูเขาอาบาริม แผ่นดินโมอับ ตรงข้ามเมืองเยรีโค นั้น ที่นั่น โมเสสได้กล่าวอวยพระแก่ชนเผ่าต่าง ๆ ของอิสราเอล โดยบทอวยพรแก่เผ่าดาน เป็นดังนี้
"...ดานเป็นลูกสิงห์ ที่กระโดดมาจากเมืองบาชาน..."
ดินแดนของเผ่าดานในอิสราเอล
เมื่ออิสราเอลได้ขับไล่ชนเผ่าต่าง ๆ และยึดครองแผ่นดินคานาอันแล้วนั้น เผ่ารูเบน และเผ่ากาดได้ขอโมเสสเพื่อยึดครองพื้นที่ฝั่งตะวันออกของแม่น้ำจอร์แดน จึงไม่มีส่วนในแผ่นดินคานาอัน เผ่ายูดาห์ ได้รับเกียรติ เนื่องจากประมุขเผ่า ได้แก่ คาเลบ ได้เป็นหนึ่งในสองของผู้สอดแนมที่ได้ถวายพระเกียรติพระเจ้าต่อแผ่นดินคานาอัน จึงได้รับสิทธิการเลือกดินแดนในคานาอันก่อนเผ่าอื่น ๆ
เผ่าเลวี ไม่มีส่วนแบ่งในแผ่นดินคานาอัน เนื่องจากเป็นกลุ่มคนที่พระเจ้าทรงเลือกให้ปรนนิบัติงานในสถานนมัสการแก่อิสราเอล ส่วนพงศ์พันธุ์โยเซฟ ได้แก่ เผ่าเอฟราอิม และเผ่ามนัสเสห์นั้น ได้รับสิทธิแห่งบุตรหัวปี ดังนั้น จึงคงเหลือเพียง 7 เผ่าที่ยังไม่ได้รับจัดสรรแผ่นดิน โยชูวา ผู้นำอิสราเอลในขณะนั้น จึงได้นำแผนที่คานาอันส่วนทีเหลือมาแบ่งเป็น 7 ส่วน และได้ทำฉลากสำหรับทั้ง 7 เผ่า ตามที่พระเจ้าทรงบัญชาผ่านโมเสสไว้
ในครั้งนั้น เผ่าดาน จับได้ฉลากที่ 7 และได้ยึดครองเมืองเหล่านั้น และตั้งชื่อเมืองเหล่านั้นเสียใหม่ว่า ดาน ตามชื่อดาน บรรพบุรุษของเขา
อิบาดะฮ์
อิบาดะฮ์ (عبادة) เป็นคำศัพท์ภาษาอาหรับที่หมายถึงบริการหรือภาระจำยอม ในศาสนาอิสลาม อิบาดะฮ์ มักแปลเป็น "การสักการะ" และ อิบาดาต—รูปพหุพจน์ของ อิบาดะฮ์—อิงถึงนิติศาสตร์อิสลาม (ฟิกฮ์) ที่เกี่ยวกับพิธีทางศาสนาของชาวมุสลิม
อิบาดะฮ์
ในภาษาอาหรับ อิบาดะฮ์ เชื่อมกับคำศัพท์ใกล้เคียง เช่น "อุบูดียะฮ์" ("ทาส") ตัวคำในทางภาษาศาสตร์หมายถึง "การเชื่อฟังด้วยความอ่อนน้อม"
ในศาสนาอิสลาม อิบาดะฮ์ มักแปลเป็น "การสักการะ" และหมายถึงการเชื่อฟัง, อ่อนน้อม และจงรักภักดีต่ออัลลอฮ์
แหล่งที่มาอื่น (เช่น จากซัยยิด อะบุล อะลา เมาดูดีย์ นักเขียนสายอิสลามนิยม และคนอื่น) ให้ขอบเขตของ อิบาดะฮ์ โดยรวมไปถึงการหลีกเลี่ยงคำพูดของตน "จากความสกปรก, การโกหก, การปองร้าย, เหยียดหยาม" และความไม่ซื่อสัตย์, เชื่อมั่นต่อกฎหมายชะรีอะฮ์ใน "ด้านการค้าและเศรษฐกิจ" และใน "ความสัมพันธ์กับพ่อแม่, ญาติ, เพื่อน" กับทุกคน
อิบาดาต
อิบาดาต (عبادات) เป็นรูปพหุพจน์ของ อิบาดะฮ์ ซึ่งมีความหมายมากกว่า อิบาดะฮ์ อย่างเดียว มันอิงถึงนิติศาสตร์อิสลาม (ฟิกฮ์) ใน "กฎการสักการะในศาสนาอิสลาม" หรือ "พิธีกรรมสักการะทางศาสนาที่จำเป็นต่อมุสลิมทุกคนที่มีอายุและร่ายกายถึงเกณฑ์กำหนด"
อิบาดาตถูกรวมใน "หลักการอิสลาม" ทั้ง 5 ข้อ: รายงานจากมหาวิทยาลัยออกซ์ฟอร์ดสาขาอิสลามศึกษาไว้ว่า "เพราะสิ่งเหล่านี้คือสิ่งสำคัญในสังคมมุสลิม อิบาดาตได้ก่อรูปร่างแรกของหลักนิติศาสตร์อิสลามและรายงานส่วนใหญ่ในธรรมเนียมของศาสดา (ฮะดีษ)" อิบาดาตเหล่านี้เป็นสิ่งสำคัญในศาสนาอิสลาม (รายงานจากฟะลีล ญะมาลุดีน นักเขียน) เพราะถ้าไม่มีกฎหมายทางศาสนานี้ "มุสลิมอาจสร้างพิธีกรรมและการขอพรของตนเอง และศาสนาอิสลามก็จะสั่นคลอนแล้วหายไป"
รัฐบัญญัติความรักปิตุภูมิ
รัฐบัญญัติความรักปิตุภูมิ (PATRIOT Act) หรือชื่อเต็มว่า "รัฐบัญญัติสร้างความสมานฉันท์และความเข้มแข็งให้แก่อเมริกาโดยกำหนดเครื่องมือที่เหมาะสมอันจำเป็นแก่การขจัดและขัดขวางการก่อการร้าย ค.ศ. 2001" (Uniting and Strengthening America by Providing Appropriate Tools Required to Intercept and Obstruct Terrorism Act of 2001) เป็นรัฐบัญญัติฉบับหนึ่งของสหรัฐอเมริกา ลงนามโดยประธานาธิบดีจอร์จ ดับเบิลยู. บุช เมื่อวันที่ 26 ตุลาคม 2544
วันที่ 26 พฤษภาคม 2554 ประธานาธิบดีบารัก โอบามาลงนามรัฐบัญญัติต่ออายุแพททริออต ค.ศ. 2011 (PATRIOT Sunsets Extension Act of 2011) ซึ่งต่ออายุบทบัญญัติสำคัญสามบทในรัฐบัญญัติความรักปิตุภูมิ ได้แก่ การดักฟัง การค้นบันทึกธุรกิจ และการสอดแนม "หมาป่าสันโดษ" (lone wolves) คือ ปัจเจกที่ต้องสงสัยกิจกรรมเกี่ยวข้องกับการก่อการร้ายซึ่งไม่เชื่อมโยงกับกลุ่มก่อการร้าย
บางส่วนของรัฐบัญญัติความรักปิตุภูมิหมดอายุเมื่อวันที่ 1 มิถุนายน 2558 เนื่องจากรัฐสภาไม่เห็นชอบ จากการผ่านรัฐบัญญัติเสรีภาพสหรัฐ (USA Freedom Act) เมื่อวันที่ 2 มิถุนายน 2558 ส่วนที่หมดอายุนั้นถูกกลับคืนและต่ออายุจนถึงปี 2562 ทว่า มีการแก้ไขมาตรา 215 ของกฎหมายให้ยุติสำนักความมั่นคงแห่งชาติ (NSA) มิให้ดำเนินโครงการเก็บรวบรวมข้อมูลโทรศัพท์วงกว้างต่อ แต่บริษัทโทรศัพท์จะเก็บข้อมูลและ NSA สามารถขอสารสนเทศเกี่ยวกับปัจเจกที่เป็นเป้าหมายได้โดยการอนุญาตของศาลสหรัฐ
แคว้นคอสโตรมา
แคว้นคอสโตรมา (Костромска́я о́бласть, Kostromskaya oblast) เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองคอสโตรมา มีประชากร 667,562 คนในการสำรวจสำมะโนประชากร พ.ศ. 2553 ก่อตั้งขึ้นเมื่อปี พ.ศ. 2487 ในดินแดนที่แยกออกจากแคว้นยาโรสลาฟล์ที่อยู่ใกล้เคียง
อุตสาหกรรมสิ่งทอได้รับการพัฒนาตั้งแต่ต้นศตวรรษที่ 18 เมืองประวัติศาสตร์ที่สำคัญ ได้แก่ คอสโตรมา, ชาร์ยา, เนเรคตา, กาลิช, โซลิกาลิช และ มาคาเรฟ
วิกเตอร์ เชอร์ชูนอฟ ดำรงตำแหน่งผู้ว่าการตั้งแต่ปี พ.ศ. 2540 จนกระทั่งเขาเสียชีวิตจากอุบัติเหตุทางรถยนต์เมื่อวันที่ 20 กันยายน พ.ศ. 2550 ณ จุดนั้น อิกอร์ สลียูนยาเยฟ กลายเป็นผู้ว่าการคนใหม่จนถึงปี พ.ศ. 2555 เมื่อ เซอร์เกย์ ซิทนิคอฟ กลายเป็นผู้ดำรงตำแหน่งคนปัจจุบัน
จอห์น แม็คโกเวิร์น
จอห์น เพรสคอทท์ แม็คโกเวิร์น (เกิด 28 ตุลาคม ค.ศ. 1949) อดีตนักฟุตบอลอาชีพในตำแหน่งกองกลางและผู้จัดการทีมชาวสกอตแลนด์แม็คโกเวิร์นเป็นที่รู้จักมากที่สุดจากการเป็น กัปตันทีม นอตทิงแฮมฟอเรสต์ คว้าแชมป์ ยูโรเปียน คัพ ถึง 2 สมัยภายใต้การคุมทีมของไบรอัน คลัฟ และผู้ช่วยของคลัฟคือปีเตอร์ เทย์เลอร์
แม็คโกเวิร์นเริ่มต้นเส้นทางอาชีพนักฟุตบอลกับสโมสรฟุตบอลฮาร์ทลี่พูลเมื่อ ค.ศ. 1965 ขณะอายุเพียง 16 ปีก่อนจะย้ายมาร่วมทีมแกะเขาเหล็ก ดาร์บีเคาน์ตี ซึ่งขณะนั้นคุมทีมโดย ไบรอัน คลัฟ เมื่อ ค.ศ. 1968 และมีส่วนช่วยให้ทีมแกะเขาเหล็กคว้าแชมป์ ฟุตบอลลีกดิวิชัน 1 (เดิม) ได้เป็นสมัยแรกเมื่อ ค.ศ. 1971 ก่อนที่จะย้ายตามคลัฟผู้เป็นเจ้านายเก่ามาร่วมทีมเจ้าป่า นอตทิงแฮมฟอเรสต์ เมื่อ ค.ศ. 1975 และสวมปลอกแขนกัปตันทีมคว้าแชมป์ยูโรเปียนคัพให้กับทีมเจ้าป่าได้ถึง 2 สมัยคือใน ค.ศ. 1979 และ ค.ศ. 1980
ก่อนจะย้ายออกจากทีมเจ้าป่าเมื่อ ค.ศ. 1982 และได้ย้ายมาร่วมทีม โบลตันวอนเดอเรอส์ พร้อมกับรับตำแหน่งผู้เล่นและผู้จัดการทีมก่อนจะประกาศแขวนสตั๊ดเมื่อ ค.ศ. 1985
วัคซีนโรคบาดทะยัก
วัคซีนโรคบาดทะยัก หรือที่เรียกอีกชื่อหนึ่งว่า ทอกซินเชื้อบาดทะยัก (ทีที) เป็นวัคซีนที่ใช้เพื่อป้องกันบาดทะยัก ข้อแนะนำสำหรับการให้วัคซีนนี้คือในช่วงวัยเด็กจำนวนห้าเข็ม ตามด้วยหนึ่งเข็มทุกๆ สิบปี ผู้ที่ได้รับวัคซีนตั้งแต่สามเข็มขึ้นไปเกือบทุกคนจะมีภูมิคุ้มกันโรค ทั้งนี้ควรต้องให้วัคซีนเพื่อสร้างภูมิคุ้มกันแก่ผู้ที่ไม่ได้รับวัคซีนโรคบาดทะยักตามจำนวนที่กำหนดภายในเวลา 48 ชั่วโมงหลังจากได้รับบาดเจ็บ ขอแนะนำการให้วัคซีนต้านพิษเชื้อบาดทะยักนี้แก่ผู้ที่มีความเสี่ยงในการได้รับบาดเจ็บสูงซึ่งไม่ได้รับวัคซีนอย่างครบถ้วนด้วยเช่นกัน ควรตรวจสอบเพื่อความแน่ใจว่าหญิงที่ตั้งครรภ์ได้รับวัคซีนสร้างภูมิคุ้มกันนี้ครบตามจำนวน การที่มารดามีภูมิคุ้มกันนั้นสามารถป้องกันโรคบาดทะยักในทารกแรกเกิดได้
วัคซีนนี้เป็นวัคซีนที่ปลอดภัย รวมถึงการใช้ในระหว่างการตั้งครรภ์และในผู้ที่ติดเชื้อเอชไอวี/เอดส์ การเกิดรอยแดงหรือความเจ็บปวดที่ตำแหน่งการฉีดวัคซีนพบได้ในคนจำนวน 25% ถึง 85% การมีไข้ ความรู้สึกเหนื่อยล้าและการปวดกล้ามเนื้อเล็กน้อย พบได้คนจำนวนต่ำกว่าหนึ่งเปอร์เซนต์ ภาวะปฏิกิริยาการแพ้รุนแรงพบได้ต่ำกว่าหนึ่งคนจากผู้ได้รับวัคซีนจำนวน 100,000 คน
วัคซีนสูตรผสมที่มีวัคซีนโรคบาดทะยักรวมอยู่ด้วยนั้นมีหลายชนิด เช่น DTaP และ Tdap ซึ่งประกอบด้วย โรคคอตีบ, วัคซีนโรคบาดทะยักและวัคซีนโรคไอกรน และ DT และ Td ซึ่งประกอบด้วยโรคคอตีบและวัคซีนโรคบาดทะยัก วัคซีน DTaP และ DT ควรให้แก่เด็กที่อายุต่ำกว่าเจ็ดขวบและวัคซีน Tdap และ Td ควรให้แก่เด็กที่อายุตั้งแต่เจ็ดขวบขึ้นไป ตัวอักษร d และ p ที่เป็นอักษรตัวพิมพ์เล็กนั้นหมายถึงวัคซีนโรคคอตีบและโรคไอกรนที่มีความเข้มข้นต่ำกว่า
การใช้วัคซีนโรคบาดทะยักในสหรัฐอเมริกาเป็นครั้งแรกนั้นเกิดขึ้นเมื่อราวปี 2483 การใช้วัคซีนนี้ส่งผลให้อัตราของโรคบาดทะยักลงลดถึง 95% วัคซีนนี้มีชื่ออยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดในระบบสุขภาพขั้นพื้นฐาน นับตั้งแต่ปี 2557 ราคาขายส่งของวัคซีนนี้อยู่ที่ระหว่าง 0.17 ถึง 0.65 เหรียญสหรัฐฯ ในประเทศสหรัฐอเมริการาคาของวัคซีนโรคบาดทะยักนี้อยู่ที่ระหว่าง 25 ถึง 50 เหรียญสหรัฐฯ ต่อหนึ่งเข็ม
เทศบาลตำบลปากน้ำประแส
เทศบาลตำบลปากน้ำประแส เป็นเทศบาลตำบลแห่งหนึ่ง ครอบคลุมพื้นที่บางส่วนของตำบลปากน้ำกระแส อำเภอแกลง จังหวัดระยอง เดิมมีสถานะเป็นสุขาภิบาลปากน้ำประแส จัดตั้งขึ้นเมื่อวันที่ 26 กุมภาพันธ์ 2523 ในท้องที่บางส่วนของตำบลปากน้ำกระแส และได้รับการยกฐานะจากสุขาภิบาลปากน้ำประแส เป็นเทศบาลตำบลปากน้ำประแส เมื่อวันที่ 25 พฤษภาคม 2542
เรือลาดตระเวนประจัญบานชั้นคงโง
เรือลาดตระเวนประจัญบานชั้นคงโง เป็นเรือลาดตระเวนประจัญบานของกองทัพเรือจักรวรรดิญี่ปุ่น (IJN) ดำเนินการจัดสร้างขึ้นก่อนสงครามโลกครั้งที่หนึ่ง เรือประจัญบานของชั้นนี้สร้างแล้วเสร็จตามแผนรวมทั้งหมดสี่ลำ คือ เรือประจัญบานคงโง, เรือประจัญบานฮิเอ, เรือประจัญบานคิริชิมะ และ เรือประจัญบานฮารูนะ
วัดประเสริฐสุทธาวาส
วัดประเสริฐสุทธาวาส เป็นวัดราษฎร์ สังกัดคณะสงฆ์มหานิกาย ตั้งอยู่ในแขวงบางปะกอก เขตราษฎร์บูรณะ กรุงเทพมหานคร
ประวัติ
วัดสร้างขึ้นในสมัยกรุงศรีอยุธยา พระอุโบสถเป็นรูปเก๋งจีน คาดว่าสร้างในสมัยกรุงศรีอยุธยาตอนกลาง เดิมชาวบ้านเรียกว่า วัดกลาง เหตุเพราะวัดตั้งอยู่กึ่งกลางของลำคลอง (อีกวัดเรียก วัดนอก หรือ วัดราษฎร์บูรณะ เพราะตั้งอยู่ตรงปากคลอง
ได้รับการบูรณะในสมัยรัชกาลที่ 3 มีเรื่องเล่าว่า มีชายชาวจีนซึ่งเลี้ยงหมูในแถบนั้น เมื่อพายเรือมาเก็บผักบุ้งมาเลี้ยงหมูได้ไปพบเงินเข้า 3 ตุ่ม จึงอธิษฐานว่า ถ้าได้เงินนี้แล้วไปประกอบอาชีพแล้วร่ำรวยจะกลับมาบูรณะวัด ต่อมาชายชาวจีนคนนั้นร่ำรวย จึงกลับมาบูรณะวัด และได้ทูลเกล้าถวายพระบาทสมเด็จพระนั่งเกล้าเจ้าอยู่หัว เมื่อปี พ.ศ. 2381 ถือเป็นการบูรณะวัดครั้งแรก สันนิษฐานว่าชายชาวจีนคนนั้นคือ พระประเสริฐวานิช (เจ้าสัวเส็ง เศรษฐบุตร) ต้นสกุลเศรษฐบุตร ซึ่งต่อมาแตกสาแหรกวงศ์ตระกูล เป็น 5 ตระกูล คือ ตระกูลเศรษฐบุตร ตระกูลเสถบุตร ตระกูลภิรมย์ภักดี ตระกูลโปษยะจินดา และตระกูลประนิช วัดได้รับพระราชทานวิสุงคามสีมา เมื่อ พ.ศ. 2382
กรมศิลปากรได้ประกาศขึ้นทะเบียนเป็นโบราณสถานเมื่อปี พ.ศ. 2537
อาคารเสนาสนะ
พระอุโบสถคล้ายกับเก๋งจีน แถมหน้าบันยังมีรูปพระอ้วนคล้ายพระปู้ไต้โดยหน้าบันชั้นลด ไม่มีช่อฟ้า ใบระกา หางหงส์ โครงสร้างพระอุโบสถครื่องไม้ มีภาพจิตรกรรมฝาผนัง มีเรื่องราวสามก๊ก เขียนด้วยหมึกจีนสีดำ สันนิษฐานว่าเป็นช่างที่วาดฝีมือเดียวกับวัดราชโอรส พระประธานคือ หลวงพ่อสร้อยสุวรรณรัตน์ พระพุทธรูปปางมารวิชัย ที่ด้านหลังองค์พระ ปรากฏแผ่นศิลาจารึกของพระประเสริฐวานิช ข้อความจารึกด้วยอักษรจีนตามแนวตั้งจำนวน 1 บรรทัด และอักษรไทยสมัยรัตนโกสินทร์ 21 บรรทัด รอบพระอุโบสถเป็นเสมาเดี่ยวทำจากหินทรายแดง
พระวิหารของด้านข้างพระอุโบสถมีพระพุทธรูปประทับ 9 องค์ พระประธานชื่อ หลวงพ่อท้าวสุวรรณ สร้างจากศิลาทรายสีแดงสมัยอู่ทอง พระพักตร์สี่เหลี่ยมพระหนุเป็นลอน เส้นพระศกเม็ดละเอียดและเปลวรัศมี เป็นเปลวแบบสุโขทัยปางสมาธิ วิหารเป็นทรงโบราณแต่ปฏิสังขรณ์ใหม่ หน้าบัน เป็นลวดลายปูนปั้นประดับกระเบื้อง
ภายในวัดประเสริฐสุทธาวาสยังมีพิพิธภัณฑ์ท้องถิ่นเขตราษฎร์บูรณะ
วิทยาลัยพยาบาลบรมราชชนนี นครศรีธรรมราช
วิทยาลัยพยาบาลบรมราชชนนี นครศรีธรรมราช เป็นวิทยาลัยในสังกัด คณะพยาบาลศาสตร์ สถาบันพระบรมราชชนก สถาบันพระบรมราชชนก โดยเปิดสอนนักศึกษาในสายพยาบาลศาสตร์
หลักสูตร
หลักสูตรพยาบาลศาสตรบัณฑิต
คุยตัง อัจฉริยะนักสืบ
คุยตัง อัจฉริยะนักสืบ เป็นละครโทรทัศน์ญี่ปุ่น ที่ออกอากาศทางสถานีโทรทัศน์นิปปอนทีวีในปี ค.ศ. 2006 ถึง ค.ศ. 2007
ในประเทศไทยออกอากาศทางสถานีโทรทัศน์กองทัพบกช่อง 7 ทุกวันจันทร์ - อังคาร เวลา 08.30 - 10.20 น.
เรื่องย่อ
นักสืบคนหนึ่งชื่อ เซยะ ทากาโนะ หรือเจ้าของฉายา คุยตัง หรือ นักสืบจอมโซ้ย ซึ่งเกือบทุกคดีของเขาจะต้องมีอาหารมาเกี่ยวข้องเนื่องจากเขาจะต้องกินอาหารก่อนถึงจะได้พลังงาน และได้หลักฐาน
ตำบลหนองพันทา
หนองพันทา เป็นตำบลในอำเภอโซ่พิสัย จังหวัดบึงกาฬ ใน พ.ศ. 2563 ตำบลนี้มีประชากร 8,659 โดยแบ่งออกเป็น 12 หมู่บ้าน ซึ่งเพิ่มขึ้นหนึ่งอำเภอจากเขตอำเภอเดิมใน พ.ศ. 2553
ถนนข้าวหลาม (จังหวัดชลบุรี)
ถนนข้าวหลาม เป็นถนนสายหนึ่งในจังหวัดชลบุรี เชื่อมระหว่างทางหลวงพิเศษหมายเลข 7 ถึงหาดบางแสน ช่วยแบ่งเบาภาระถนนสุขุมวิท ช่วงผ่านเขตเทศบาลเมืองอ่างศิลา เดิมถนนสายนี้ไม่ได้เริ่มต้นจากทางหลวงพิเศษหมายเลข 7 และบางส่วนของสายทางเป็นส่วนหนึ่งของถนนเลี่ยงตลาดหนองมน โดยเริ่มต้นจากถนนสุขุมวิท บริเวณแยกวัดบางเป้ง ผ่านแยกมิตรสัมพันธ์ และสิ้นสุดที่ถนนบางแสนสาย 2 ภายหลังกรมทางหลวงชนบท ได้ก่อสร้างส่วนต่อขยายเส้นทางให้ไปเชื่อมต่อกับทางหลวงพิเศษหมายเลข 7 ทำให้ถนนข้าวหลามมีจุดเริ่มต้นเส้นทางที่ทางหลวงพิเศษหมายเลข 7 ประมาณกิโลเมตรที่ 80+500 รวมระยะทาง 8.982 กิโลเมตร โดยกิโลเมตรที่ 0+000 ถึงกิโลเมตรที่ 4+982 มีฐานะเป็น ทางหลวงชนบท ชบ.1073 สายแยกทางหลวงหมายเลข 7 (กม.ที่ 80+600) - บ้านหนองกระเสริม และตั้งแต่กิโลเมตรที่ 0+000 ถึงกิโลเมตรที่ 4+000 ช่วงทางแยกจุดตัดทางเลี่ยงตลาดหนองมน จนถึงทางแยกตัดถนนบางแสนสาย 2 มีฐานะเป็น ทางหลวงท้องถิ่น ชบ.ถ 9-0021
ตำบลมะขามหลวง
มะขามหลวง เป็นตำบลในอำเภอสันป่าตอง จังหวัดเชียงใหม่ ณ พ.ศ. 2563 ตำบลนี้มีประชากร 4,901 โดยแบ่งออก 7 หมู่บ้าน จำนวนหมู่บ้านในเขตเทศบาลตำบลบ้านกลาง จำนวน 2 หมู่บ้าน ได้แก่ หมู่ที่ 5 บ้านทุ่งฟ้าบด
อ้างอิง
ตำบลมะขามหลวง - Top Chiang Mai สุดยอด ที่เที่ยว ที่กิน ข้อมูลจังหวัดเชียงใหม่
แคว้นคาลูกา
แคว้นคาลูกา (Калу́жская о́бласть, Kaluzhskaya oblast) เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองคาลูกา มีประชากร 1,010,930 คนในการสำรวจสำมะโนประชากร พ.ศ. 2553
ประชากร
จากผลการสำรวจสำมะโนประชากรของ พ.ศ. 2553 พบว่า ประชากรของแคว้นอยู่ที่ 1,010,930 ตน ลดลงจาก 1,041,641 คนที่บันทึกไว้ใน  สำมะโนประชากร พ.ศ. 2545 และลดลงจาก 1,066,833 คนที่บันทึกไว้ในสำมะโนประชากร พ.ศ. 2532
ฟลายอิงเก็ต
ฟลายอิงเก็ต เป็นซิงเกิลลำดับที่ 22 ของเอเคบีโฟร์ตีเอต ออกจำหน่ายวันที่ 24 สิงหาคม พ.ศ. 2554
ข้อมูลเพลง
สมาชิกที่ถูกใช้ในซิงเกิลนี้ได้มาจากการเลือกตั้งเซ็นบัตสึครั้งที่ 3 โดยใช้ตั๋วโหวตที่ได้มาพร้อมกับซิงเกิลลำดับที่ 21 "Everyday, Katyusha". โดยสมาชิกคนใดที่อยู่ใน 21 อันดับแรกจะได้ร้องเพลง A-side ของซิงเกิล และสมาชิกคนใดที่อยู่ใน 12 อันดับแรก จะได้เป็น "มีเดียเซ็นบัตสึ" หรือสมาชิกแถวหน้า สำหรับสมาชิกที่ได้ผลโหวตอันดับที่ 22-40 จะได้รวมตัวกันเป็น "Undergirls" และจะได้ร้องเพลง B-side ของซิงเกิล นอกจากนี้มิวสิกวิดีโอเพลง Flying Get กำกับโดย Yukihiko Tsutsumi ซึ่งมีความยาวถึง 18 นาที
"Flying Get" ทำยอดขายได้ถึง 1,025,952 แผ่นในวันแรกที่เริ่มออกจำหน่าย และกลายมาเป็นซิงเกิลแรกในประวัติศาสตร์ของโอริคอนชาร์ตที่ทำยอดขายได้มากกว่า 1 ล้านแผ่นตั้งแต่วันแรกที่จำหน่าย
ฉบับเอสเอ็นเอชโฟร์ตีเอต
เฟยเซี่ยงหรู่โช่ว เป็นซิงเกิ้ลลำดับที่ 2 ของ SNH48 ออกจำหน่ายวันที่ 2 สิงหาคม พ.ศ. 2556
เนื้อเพลงเดิมได้รับการแปลเป็นภาษาจีนทั้งหมดแล้ว
ฉบับเจเคทีโฟร์ตีเอต
ฟลายอิงเก็ต (Flying Get) เป็นซิงเกิ้ลลำดับที่ 5 ของ JKT48 ออกจำหน่ายวันที่ 5 มีนาคม พ.ศ. 2557
อิโมนิ
อิโมนิ หรือ อิโมนิไก (芋煮会) เป็นงานประจำฤดูกาลที่จัดขึ้นในพื้นที่ต่างๆ ภูมิภาคโทโฮกุ เช่น จังหวัดยามางาตะ และ จังหวัดมิยางิ ในญี่ปุ่น ใน ฤดูใบไม้ร่วง โดยจะมารวมตัวกันที่ ริมแม่น้ำหรือสถานที่อื่น ๆ ทำนาเบโมโนะโดยใช้เผือกต่าง ๆ กินร่วมกันหลายคน มักจัดควบคู่ไปกับบาร์บีคิว
ภาพรวม
อิโมนิจัดขึ้นเพื่อเป็นกิจกรรมกระชับมิตรภาพระหว่างครอบครัว เพื่อน ชุมชน โรงเรียน ที่ทำงาน และกลุ่มอื่นๆ เป็นที่นิยมเป็นพิเศษในจังหวัดยามากาตะและจังหวัดมิยางิ และได้กลายเป็นประเพณีประจำฤดูใบไม้ร่วง เป็นหนึ่งในการเลี้ยงโต๊ะกลางแจ้ง เช่นเดียวกับงานฮานามิ ในฤดูใบไม้ผลิ ในจังหวัดนีงาตะ และ ภูมิภาคคันโต อิโมนิอาจจัดขึ้นในฐานะกิจกรรมท้องถิ่นเป็นหลัก
การเพาะปลูกเผือกในภูมิภาคโทโฮกุโดยใช้เมล็ดมันฝรั่งพันธุ์พื้นเมืองมักจะเก็บเกี่ยวประมาณ เดือนตุลาคม ดังนั้นอิโมนิไกทั่วไปจึงค่อย ๆ เริ่มตั้งแต่ต้นเดือนตุลาคม หลังจากนั้น ฤดูท่องเที่ยวโดยทั่วไปคือตั้งแต่ปลายเดือนตุลาคมถึงต้นเดือนพฤศจิกายน และจะสิ้นสุดเมื่อจบฤดูที่ใบไม้เปลี่ยนสีหรือหิมะแรกตก
นอกจากนี้ ยังมีการรวมคำว่า "คอมมิวนิเคชัน" (コミュニケーション) ที่แปลว่าการสื่อสาร เข้ากับคำว่า "อิโมนิ" กลายเป็น "อิโมนิเคชัน" (イモニケーション) เพื่อหมายถึงปฏิสัมพันธ์ในงานอิโมนิ
บลูออริจิน
บลูออริจินเฟเดอเรชัน (Blue Origin Federation) เป็นบริษัทเอกชนผู้ผลิตอวกาศและบริการการบินอวกาศระดับต่ำกว่าวงโคจร มีสำนักงานใหญ่ในเคนต์ รัฐวอชิงตัน สหรัฐ เจฟ เบโซสก่อตั้งในปี 2000 และกำลังพัฒนาเทคโนโลยีที่ทำให้มนุษย์สามารถเดินทางไปอวกาศแบบเอกชนได้ โดยมีเป้าหมายเพื่อลดค่าใช้จ่ายและเพิ่มความน่าเชื่อถืออย่างมาก บลูออริจินใช้แนวทางแบบค่อยเป็นค่อยไปจากเที่ยวบินต่ำกว่าวงโคจรไปเป็นวงโคจร โดยขั้นตอนการพัฒนาตั้งอยู่บนงานก่อนหน้า
ละมุด
ละมุด เป็นพันธุ์ไม้ไม่ผลัดใบชนิดหนึ่ง ผลมีรสหวานหอมนิยมรับประทานเป็นอาหารว่างและนิยมรับประทานในประเทศไทย ผลละมุดสุกมีน้ำตาลสูง และประกอบไปด้วยวิตามินเอและซี ธาตุแคลเซียม ฟอสฟอรัส ละมุดดิบมียางสีขาวเหมือนน้ำนม มีสารที่ชื่อว่า “gutto” ละมุดมีชื่อพื้นเมืองอื่นอีกคือ ชวานิลอ (ปัตตานี,มลายู ยะลา)
เทศบาลตำบลกองดิน
เทศบาลตำบลกองดิน เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 2 และบางส่วนของหมู่ที่ 1, 3–4, 6–8 ของตำบลกองดิน อำเภอแกลง จังหวัดระยอง เดิมมีฐานะเป็นสุขาภิบาลกองดินที่จัดตั้งขึ้นใน พ.ศ. 2536 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 4,838 คน
พื้นที่เทศบาลตำบลตั้งอยู่ทางทิศตะวันออกของอำเภอแกลง อยู่ห่างจากที่ว่าการอำเภอแกลงประมาณ 22 กิโลเมตร ศาลากลางจังหวัดระยองประมาณ 80 กิโลเมตร อยู่ห่างจากกรุงเทพมหานครประมาณ 205 กิโลเมตรตามถนนสุขุมวิท เขตพื้นที่เทศบาลตำบลกองดิน (และเขตพื้นที่ตำบลกองดินทั้งหมด) จะใช้รหัสไปรษณีย์จากที่ทำการไปรษณีย์นายายอาม เนื่องจากมีพื้นที่ใกล้เคียงกับที่ว่าการอำเภอนายายอาม ซึ่งระยะทางเพียง 7 กิโลเมตร
มหาวิทยาลัยเทคโนโลยีราชมงคลกรุงเทพ ศูนย์เทคนิคกรุงเทพฯ
มหาวิทยาลัยเทคโนโลยีราชมงคลกรุงเทพ ศูนย์เทคนิคกรุงเทพฯ เป็นศูนย์การศึกษาในสังกัดของมหาวิทยาลัยเทคโนโลยีราชมงคลกรุงเทพ ในอดีตเคยมีสถานะเป็นวิทยาลัยเทคนิคกรุงเทพฯ และวิทยาเขตเทคนิคกรุงเทพฯตามลำดับ เป็นวิทยาลัยเทคนิคเปิดสอนการเรียนการสอนระดับ ประกาศนียบัตรวิชาชีพชั้นสูง (ปวส.) เป็นแห่งแรกในประเทศไทย สังกัดกองวิทยาลัยเทคนิค กรมอาชีวศึกษา กระทรวงศึกษาธิการ ได้มีการปรับปรุงโครงสร้างการบริหารและ การจัดการศึกษาภายในกรมอาชีวศึกษา และกระทรวงศึกษาธิการหลายครั้ง กระทั่งในปี พ.ศ. 2518 จึงได้โอนมาสังกัดวิทยาลัยเทคโนโลยีและอาชีวศึกษา และเป็นชื่อเป็น วิทยาเขตเทคนิคกรุงเทพฯ
ต่อมาในปี พ.ศ. 2548 ได้มีการจัดตั้งมหาวิทยาลัยเทคโนโลยีราชมงคล จำนวน 9 แห่งทั่วประเทศไทย ส่งผลให้วิทยาเขตเทคนิคกรุงเทพฯ ได้รับรวมเข้ากับสถาบันเทคโนโลยีราชมงคล วิทยาเขตบพิตรพิมุข มหาเมฆ และวิทยาเขตพระนครใต้ จัดตั้งเป็นมหาวิทยาลัยเทคโนโลยีราชมงคลกรุงเทพ ปัจจุบันไม่มีสถานะเป็นวิทยาเขต
ประวัติ
หลังสงครามโลกครั้งที่สอง รัฐบาลของจอมพล ป.พิบูลสงคราม นายกรัฐมนตรี ได้ทำความตกลงกับ องค์การส่งเสริมความมั่นคงร่วมกันของสหรัฐอเมริกา (Mutual Security Agency; M.S.A.) ส่งเสริมการอาชีวศึกษาของชาติให้ดียิ่งขึ้น จึงเห็นว่าควรจัดตั้งวิทยาลัยเทคนิคในจังหวัดพระนคร โดยมีวัตถุประสงค์ที่จะให้เยาวชนของชาติ ได้มีโอกาสฝึกฝนอบรมวิชาชีพอย่างกว้างขวางและ ยกระดับมาตรฐานการศึกษาให้สูงกว่าที่เป็นอยู่ในขณะนั้น
รัฐสภาได้อนุมัติงบประมาณ 3,961,450 บาท ในปีงบประมาณ พ.ศ. 2495 จัดตั้งวิทยาลัยเทคนิค ในจังหวัดพระนคร กระทรวงการคลังได้อนุมัติให้ใช้ที่ดินราชพัสดุ ตำบลทุ่งมหาเมฆ เนื้อที่ 108 ไร่ เพื่อใช้ในการจัดตั้งวิทยาลัยเทคนิค ที่ดินดังกล่าวมีคลองใหญ่ยาว ขนาดคลองใหญ่พอที่เรือสำปั้นจากแม่น้ำเจ้าพระยาจะเข้ามาได้ ปลายคลองด้านหนึ่งออกแม่น้ำเจ้าพระยาตรงช่องนนทรีในปัจจุบัน ปลายคลองอีกด้านต่อเชื่อมกับคลองสาทร พื้นที่สองฝั่งคลองนี้เป็นเรือสวนฝั่งหนึ่ง อีกฝั่งหนึ่งเป็นทุ่งนา ฝั่งทุ่งนามีผืนนากว้างไกลยืนริมคลอง มองมุม 180 องศา จะเห็นผืนฟ้าจรดผืนนา ท้องฟ้าสีสีครามเต็มไปด้วยหมู่เมฆ บางวันมีเมฆขนนกเกลื่อนเต็มท้องฟ้า บางวันเป็นเมฆก้อนใหญ่ ลอยไล่มาเป็นระยะ บางครั้งเมฆทมึนแปรปรวนเคลื่อนเข้าหาอย่างรวดเร็ว ความหลากหลายนี้เหมาะกับนาม ทุ่งมหาเมฆ ฝั่งที่เป็นสวนนั้น เต็มไปด้วยสวนกล้วย สวนมะยม ชาวบ้านปลูกกระต๊อบกระจายห่างๆ เลี้ยงไก่ ปั่นด้าย มีบ่อเลี้ยงปลา เลี้ยงเป็ดมีการปลูกต้นพลูจำนวนมากจนเป็นชื่อของ ซอยสวนพลู
เปิดสอนปีแรกเมื่อวันที่ 5 มิถุนายน พ.ศ. 2495 ระหว่างที่ดำเนินการก่อสร้างอาคารเรียน โรงฝึกงาน ได้ฝากนักศึกษาเรียนที่สถาบันอื่น ดังนี้ พ.ศ. 2496 วิทยาลัยมีผู้เชี่ยวชาญชาวอเมริกันมาปฏิบัติงาน 4 ท่านใน 3 สาขาวิชา ได้แก่สาขาช่างโลหะ สาขาศึกษาอุตสาหกรรม สาขาช่างพิมพ์ นับเป็นกำลังสำคัญที่ทำให้วิทยาลัยดำเนินการมาได้ด้วยดี และสามารถขยายการรับนักเรียนเข้าศึกษาอบรมในสาขาวิชาต่างๆได้มากขึ้น นอกจากนี้ยังมีการก่อสร้างอาคารของวิทยาลัย 9 หลัง ด้วยงบประมาณของกรมอาชีวศึษา ในปี พ.ศ. 2496 นี้เองวิทยาลัยสามารถรับนักเรียนเข้าเรียนในแผนกสาขาวิชาต่างๆ ได้แก่ แผนกช่างวิทยุ แผนกช่างก่อสร้าง แผนกพณิชยการส่วนวิชาเลขาณุการ แผนกช่างเครื่องยนต์ แผนกช่างโลหะ แผนกช่างไฟฟ้า แผนกช่างถ่ายรูป แผนกช่างพิมพ์ แผนกช่างไม้ แผนกฝีกหัดครู นอกจากนี้ยังมีข้าราชการของทางวิทยาลัยไปศึกษาเพิ่มเติมอยู่ในอเมริกาด้วยทุนขององค์การส่งเสริมความมั่นคง 7 สาขา ได้แก่ ช่างก่อสร้าง ช่างเคหศาสตร์ ช่างออกแบบและต่อเรือเล็ก ช่างพิมพ์ ช่างเครื่องยนตร์ ช่างไฟฟ้า และการบัญชี
พ.ศ. 2497 วิทยาลัยเปิดสอนแผนกผ้าและอาหาร และแผนกช่างตัดเสื้อ ปีนี้มีข้าราชการไปศึกษาเพิ่มเติม 3 สาขา คือ เลขาณุการ ก่องสร้างและโลหะ
พ.ศ. 2499 มหาวิทยาลัยเวนสเตท(Wayne State University) ร่วมกับรัฐบาลสหรัฐอเมริกาและรัฐบาลไทยได้เซ็นสัญญาช่วยเหลือวิทยาลัยเทคนิค โดยส่งผู้เฃี่ยวชาญด้านเทคนิคมาช่วยจำนวน 27 คน ระยะเวลาคนละ 1 ปี และรัฐบาลอเมริกาจะฝึกผู้ร่วมงานฝ่ายไทยจากวิทยาลัยเทคนิค 10 คนต่อปีรวม 30 คน ส่งไปฝึกที่สหรัฐอเมริกา จากการช่วยเหลือนี้เอง ครูอาจารย์ของวิทยาลัยได้รับทุนไปศึกษาต่อทีมหาวิทยาลัเวนสเตท สหรัฐอเมริกา ในสาขาวิชาต่าง ในระยะนี้เองวิทยาลัยเทคนิคได้เปลี่ยนชื่อเป็นวิทลัยเทคนิคกรุงเทพฯหลังจากที่กระทรวงศึกษาธิการได้จัดตั้งวิทยาลัยเทคนิคภาคใต้เป็นที่เรียบร้อยแล้ว
พ.ศ. 2506เปิดสอนแผนกวิชาฝึกหัดครูคหกรรมศาสตร์(ปัจจุบันคือ แผนกวิชาคหกรรมศาสตร์ทั่วไป
พ.ศ. 2518วิทยาลัยเทคนิคกรุงเทพฯ เปลี่ยนชื่อเป็น วิทยาเขตเทคนิคกรุงเทพฯ สังกัดวิทยาลัยเทคโนโลยีและอาชีวศึกษา กระทรวงศึกษาธิการ ตามพระราชบัญญัติวิทยาลัยเทคโนโลยีและอาชีวศึกษา ปีแรกของการจัดตั้งวิทยาลัยเทคโนโลยีและอาชีวศึกษานั้น วิทยาเขตเทคนิคกรุงเทพฯได้เปิดสอน คณะวิศวกรรมเทคโนโลยี ที่แผนกวิชาช่างยนต์ ต่อมาได้ย้ายไปสอนที่วิทยาเขตเทเวศร์
พ.ศ. 2528 พระบาทสมเด็จพระเจ้าอยู่หัวภูมิพลอดุลยเดชมหาราชา ทรงพระราชกรุณาโปรดเกล้าฯ พระราชทานนามใหม่แก่วิทยาลัยเทคโนโลยีและอาชีวศึกษา ว่า "สถาบันเทคโนโลยีราชมงคล" ชื่อเต็มของวิทยาเขตเทคนิคกรุงเทพฯ จึงเปลี่ยนเป็น "สถาบันเทคโนโลยีราชมงคลวิทยาเขตเทคนิคกรุงเทพฯ"และกำหนดให้ทุกวันที่ 15 กันยายนชองทุกๆปีเป็นวันราชมงคล อย่างไรก็ตามวันที่การเปลี่ยนแปลงชื่อมีผลตามกำหมายอย่างแท้จริงคือวันที่ 19 สิงหาคม พ.ศ. 2532 ตามความในมาตรา 2 แห่งพระราชบัญญัติเปลี่ยนชื่อวิทยาลัยเทคโนโลยีและอาชีวศึกษาเป็นสถาบันเทคโนโลยีราชมงคล พ.ศ. 2532 ประกาศในราชกิจจานุเบกษาฉบับพิเศษ หน้า 9 เล่ม 106 ตอนที่ 132 เมื่อวันที่ 18 สิงหาคม 2532
รัฐบาลฯ ได้เล็งเห็นคุณค่าของการจัดตั้ง วิทยาลัยเทคนิค ที่ กรุงเทพฯ จึงได้ให้กระทรวงศึกษาธิการจัดตั้ง วิทยาลัยเทคนิคในส่วนภูมิภาค ที่ ภาคใต้ (สงขลา) วิทยาลัยเทคนิค ที่ กรุงเทพฯ จึงเปลี่ยนชื่อเป็น วิทยาลัยเทคนิคกรุงเทพฯ จากนั้นมีการจัดตั้ง โคราช (นครราชสีมา), ภาคพายัพ (เชียงใหม่) , ธนบุรี (ธนบุรี) และได้จัดตั้งกองวิทยาลัยเทคนิค เป็นผู้ดูแลรับผิดชอบ
จอมพล ป.พิบูลสงคราม เป็นประธานในพิธีเปิดวิทยาลัยเทคนิค วันที่ 14 กรกฎาคม พ.ศ. 2496 ดร.ไอแมน ผู้เชี่ยวชาญ และ ฮัตจินสัน หัวหน้าฝ่ายการศึกษาของ M.S.A. ที่มาช่วยงานเดินทางกลับ สหรัฐอเมริกา
อะคาซี มัมมาดอฟ
อะคาซี มัมมาดอฟ (Aghasi Mammadov) หรือ อะอาซี อะกากูว์โลลู (ภาษาตุรกี:Ağasi Agagüloğlu) นักมวยสากลสมัครเล่นชาวอาเซอร์ไบจาน เกิดเมื่อ 1 มิถุนายน พ.ศ. 2523 ที่ อาเซอร์ไบจาน
ในช่วงแรกมัมมาดอฟชกมวยสากลสมัครเล่นให้กับตุรกี ได้เหรียญเงินมวยสากลสมัครเล่นชิงแชมป์โลก และติดทีมชาติตุรกีเข้าแข่งขันกีฬาโอลิมปิก พ.ศ. 2543 ที่ ซิดนีย์ ออสเตรเลีย ในรุ่นแบนตัมเวท รอบแรก ชนะ ไม กังเตอ จากจีน เมื่อ 16 กันยายน รอบสอง ชนะ เนโฮมาร์ เซเมนอฟ จากเวเนซุเอลา เมื่อ 21 กันยายน รอบก่อนรองชนะเลิศ แพ้กิลเลอร์โม รีกองเดอซ์ จากคิวบา เมื่อ 26 กันยายน ไม่ได้เหรียญรางวัล
ต่อมา ใน พ.ศ. 2545 มัมมาดอฟเดินทางไปอาเซอร์ไบจานและตัดสินใจขึ้นชกมวยสากลสมัครเล่นให้อาเซอร์ไบจาน ได้เหรียญทองมวยสากลสมัครเล่นชิงแชมป์โลก และติดทีมชาติอาเซอร์ไบจานเข้าแข่งขันกีฬาโอลิมปิก พ.ศ. 2547 ที่ เอเธนส์ ประเทศกรีซ ในรุ่นแบนตัมเวท รอบแรก ชนะอาร์เอสซี โจเอล บรุนเกอร์ จากออสเตรเลีย ยก 4 เมื่อ 17 สิงหาคม รอบสอง ชนะ เดเตลิน ดาลักเลียฟ จากบัลแกเรีย เมื่อ 20 สิงหาคม รอบก่อนรองชนะเลิศ ชนะ มักซึม เตรเตียก จากยูเครน เมื่อ 23 สิงหาคม รอบรองชนะเลิศ แพ้ วรพจน์ เพชรขุ้ม จากไทย เมื่อ 27 สิงหาคม ได้เหรียญทองแดง
ทางหลวงแผ่นดินหมายเลข 407
ทางหลวงแผ่นดินหมายเลข 407 สายคลองหวะ–สงขลา หรือ ถนนกาญจนวณิชย์ เป็นทางหลวงแผ่นดินในจังหวัดสงขลา เป็นเส้นทางหลักที่เชื่อมเมืองหาดใหญ่เข้ากับเมืองสงขลา มีจุดเริ่มต้นจากทางแยกคลองหวะในเขตเทศบาลเมืองคอหงส์ อำเภอหาดใหญ่ แล้ววิ่งขึ้นเหนือไปยังอำเภอเมืองสงขลา ไปสิ้นสุดที่ทางแยกสำโรง อำเภอเมืองสงขลา รวมระยะทางทั้งหมด 28.3 กิโลเมตร อยู่ในความควบคุมของแขวงทางหลวงสงขลาที่ 1 สังกัดสำนักงานทางหลวงที่ 18 (สงขลา)
ประวัติ
ในอดีต ทางหลวงแผ่นดินสายนี้เป็นเส้นทางหลักสำหรับรถทุกคันจากถนนเพชรเกษมที่จะเข้าตัวเมืองสงขลา แต่เมื่อมีการก่อสร้างทางหลวงแผ่นดินหมายเลข 414 (ถนนลพบุรีราเมศวร์) ขึ้น รถจำนวนมากได้หันไปใช้เส้นทางนี้แทน เนื่องจากทางหลวงแผ่นดินหมายเลข 407 จะวิ่งผ่านเข้าไปในตัวเมืองหาดใหญ่ ขณะที่ทางหลวงแผ่นดินหมายเลข 414 จะวิ่งเลี่ยงตัวเมืองหาดใหญ่
รัฐบาลสมัยจอมพล ป. พิบูลสงคราม เป็นนายกรัฐมนตรี ได้ตั้งชื่อทางหลวงสายสงขลา–สะเดาว่า "ถนนกาญจนวณิชย์" เพื่อเป็นเกียรติแก่พระยาประกิตย์กลศาสตร์ (ประกิต รณชิต กาญจนวณิชย์) อดีตนายช่างด้านสงขลา ในช่วงแรกถนนกาญจนวณิชย์ตลอดสายถือเป็นทางหลวงคนละสายกับถนนเพชรเกษม (ซึ่งในขณะนั้นเป็นทางหลวงสายกรุงเทพมหานคร–หาดใหญ่) ต่อมาเมื่อมีการตั้งชื่อทางหลวงโดยใช้ระบบหมายเลข ถนนกาญจนวณิชย์ช่วงหาดใหญ่ถึงสะเดาได้ถูกรวมเป็นส่วนหนึ่งของทางหลวงแผ่นดินหมายเลข 4 ส่วนช่วงสงขลาถึงหาดใหญ่ ได้รับการกำหนดเป็นทางหลวงแผ่นดินหมายเลข 407 และภายหลังได้เพิ่มระยะทางไปจนถึงแยกคลองหวะ
รายละเอียดของเส้นทาง
ทางหลวงแผ่นดินหมายเลข 407 เป็นเส้นทางหลักที่เชื่อมอำเภอเมืองสงขลา จังหวัดสงขลา เข้ากับอำเภอหาดใหญ่ จังหวัดสงขลา เป็นถนนขนาด 4 ช่องจราจร มีเกาะกลางหรือคูน้ำกั้นตลอดสาย โดยช่วงหาดใหญ่–ห้าแยกน้ำกระจายได้ทำการก่อสร้างเกาะกลางเป็นจุดสุดท้ายในปี พ.ศ. 2556 ในปี พ.ศ. 2557 เริ่มการก่อสร้างทางแยกต่างระดับบนห้าแยกน้ำกระจาย โดยได้รับอนุมัติงบประมาณก่อสร้าง 1,200 ล้านบาท (งบประมาณปี 2557 จำนวน 360 ล้านบาท ปี 2558 จำนวน 420 ล้านบาท และปี 2559 อีก 220 ล้านบาท) ซึ่งคาดว่าตลอดระยะเวลาก่อสร้างจะส่งผลกระทบด้านการจราจรในเมืองสงขลามากยิ่งขึ้น เนื่องจากต้องลดพื้นผิวจราจรในพื้นที่ก่อสร้างทางแยกต่างระดับ บริเวณห้าแยกน้ำกระจาย จึงต้องเร่งหาเส้นทางเลี่ยงอื่น ๆ และประชาสัมพันธ์ให้ประชาชนทราบ เพื่อจะได้ลดผลกระทบด้านการจราจร โดยรูปแบบโครงการแยกต่างระดับ คือ ถนนกาญจนวนิชจากอำเภอหาดใหญ่ ยกสะพานเข้าไปถนนเกาะยอ อำเภอเมืองสงขลา และจากเกาะยอผ่านสะพานข้ามแยกตรงไปสายบ้านเกาะแต้ว–จะนะ รถที่มาจากอำเภอหาดใหญ่เข้าอำเภอเมืองสงขลาต้องวิ่งลอดใต้สะพาน เพื่อแก้ปัญหาสภาพการจราจร ซึ่งวันหนึ่งมีรถวิ่งผ่านประมาณ 40,000 คัน และมีแนวโน้มเพิ่มขึ้น ทำให้สภาพการจราจรแออัดตลอดวัน และเพื่ออำนวยความสะดวกด้านการจราจรบริเวณห้าแยกน้ำกระจายด้วย
ลูคัส โกลเวอร์
ลูคัส โกลเวอร์ นักกอล์ฟหนุ่มชาวอเมริกันวัย 29 ปีจากเมืองกรีนวิลล์ เซาท์แคโรไลนาเกิดเมื่อวันที่ 12 ธันวาคม ค.ศ. 1979 เจ้าของแชมป์ยูเอสโอเพ่นคนล่าสุด 1979
สหพันธ์ยูโดนานาชาติ
สหพันธ์ยูโดนานาชาติ (International Judo Federation; IJF) ก่อตั้งขึ้นในเดือนกรกฎาคม พ.ศ. 2494 สหพันธ์ยูโดนานาชาติเดิมประกอบด้วยสหพันธ์ยูโดจากยุโรปและอาร์เจนตินา ประเทศจากสี่ทวีปมีความเกี่ยวข้องกันในอีกสิบปีข้างหน้า ขณะนี้ IJF มีสหพันธ์ระดับชาติ 200 แห่งในทุกทวีป มีผู้คนมากกว่า 20 ล้านคนทั่วโลกที่ฝึกยูโด ตามข้อมูลของ IJF
ตั้งแต่ปี พ.ศ. 2552 สหพันธ์ยูโดนานาชาติได้จัดการแข่งขันยูโดชิงแชมป์โลกประจำปีและ World Judo Tour ซึ่งประกอบด้วยการแข่งขันกรังปรีซ์ห้าครั้ง แกรนด์สแลมสี่ครั้ง การแข่งขันระดับมาสเตอร์ และการแข่งขันแบบเปิดภาคพื้นทวีป
คณะนิติศาสตร์ มหาวิทยาลัยนเรศวร
คณะนิติศาสตร์ มหาวิทยาลัยนเรศวร (อังกฤษ : Faculty of Law, Naresuan University) เป็นหน่วยงานระดับคณะวิชาสังกัดมหาวิทยาลัยนเรศวร ก่อตั้งขึ้นในปี พ.ศ. 2546 ในเขตภาคเหนือตอนล่าง ณ อำเภอเมืองพิษณุโลก จังหวัดพิษณุโลก
ประวัติ
มหาวิทยาลัยนเรศวร จัดทำหลักสูตรนิติศาสตรบัณฑิต สาขาวิชานิติศาสตร์ในแนวใหม่ขึ้นกล่าวคือ หลักสูตรนิติศาสตรบัณฑิต(หลักสูตรนานาชาติ)มหาวิทยาลัยนเรศวร จะมุ่งเน้นรายวิชานิติศาสตร์ทางด้านการค้าระหว่างประเทศและสารสนเทศศาสตร์ รวมทั้งหลักสูตรนิติศาสตรบัณฑิต (โครงการพิเศษ) เป็นการร่วมมือกับหลักสูตรสูตรวิทยาศาสตรบัณฑิต สาขาวิชาวิทยาศาสตร์การแพทย์ (Dual Degree in Medical Science and Law) เพื่อผลิตนักกฎหมายและนักวิทยาศาสตร์ที่มีศักยภาพและวิสัยทัศน์ สามารถนำพาให้ประเทศมีความเข้มแข็งทางเศรษฐกิจและสังคมในอนาคต
สภามหาวิทยาลัยนเรศวรจึงได้มีมติเห็นชอบให้จัดตั้งคณะนิติศาสตร์ มหาวิทยาลัยนเรศวรขึ้น ในคราวประชุมครั้งที่ 107(3/2546) ลงวันที่ 31 พฤษภาคม พ.ศ. 2546 โดยมีผลตั้งแต่วันที่ 1 ตุลาคม พ.ศ. 2546 เป็นต้นไป
ปัจจุบัน ปริญญาทางนิติศาสตร์ จากคณะนิติศาสตร์ มหาวิทยาลัยนเรศวร ได้รับการรับรองจากเนติบัณฑิตยสภา ผู้ได้รับปริญญาทางนิติศาสตร์ จากมหาวิทยาลัยนเรศวร สามารถสมัครเข้าเป็นนักศึกษาของสำนักอบรมศึกษากฎหมายแห่งเนติบัณฑิตยสภาและสามารถสอบไล่เพื่อเป็นเนติบัณฑิตไทยได้ ซึ่งคณะนิติศาสตร์ มหาวิทยาลัยนเรศวร เป็นคณะนิติศาสตร์ของรัฐที่ได้รับการรับรองจากเนติบัณฑิตยสภาเป็นลำดับที่ 6
หลักสูตรการศึกษา
ปัจจุบัน คณะนิติศาสตร์ มหาวิทยาลัยนเรศวร จัดการเรียนการสอนหลักสูตร ได้แก่
ประเพณีไหว้ครู และมอบประมวลกฎหมายจากรุ่นพี่สู่รุ่นน้อง
เป็นประเพณีที่คณะนิติศาสตร์ มหาวิทยาลัยนเรศวร จัดขึ้นเป็นประจำทุกปี เพื่อระลึกถึงพระคุณของครู ซึ่งถือเป็นพระคุณที่สาม และในงานเดียวกันก็ยังมีการมอบประมวลกฎหมายจากรุ่นพี่สู่รุ่นน้องซึ่งการมอบประมวลกฎหมายนี้ถือเป็นประเพณีที่สำคัญของนิสิตคณะนิติศาสตร์
งานนิติสัมพันธ์
จัดขึ้นเป็นประจำทุกปี เพื่อเป็นการเชื่อมความสัมพันธ์ สร้างความสามัคคี ระหว่างนิสิตนิติศาสตร์มหาวิทยาลัยนเรศวรในแต่ละหลักสูตร ดังนี้
มาสค์ไรเดอร์โกสต์ เดอะมูวี่ อายคอนทั้ง 100 และช่วงเวลาแห่งชะตากรรมของโกสต์
มาสค์ไรเดอร์โกสต์ เดอะมูวี่ อายคอนทั้ง 100 และช่วงเวลาแห่งชะตากรรมของโกสต์ (劇場版 仮面ライダーゴースト 100の眼魂とゴースト運命の瞬間 (Gekijōban Kamen Raidā Gōsuto Hyaku no Aikon to Gōsuto Unmei no Toki)) เป็นภาพยนตร์ของซีรีส์โทรทัศน์มาสค์ไรเดอร์โกสต์ ที่ฉายในช่วง 2015-2016 และมีการเปิดตัว มาสค์ไรเดอร์เอ็กเซด ในเรื่องนี้ด้วย เริ่มออกฉายครั้งแรกในประเทศญี่ปุ่นเมื่อวันที่ 6 สิงหาคม ค.ศ. 2016 โดยออกฉายคู่กับ Doubutsu Sentai Zyuohger the Movie: The Exciting Circus Panic!
แอร์โรว์ โคตรคนธนูมหากาฬ
แอร์โรว์ โคตรคนธนูมหากาฬ เป็นซีรีส์ที่ได้รับความนิยมอย่างสูงและประสบความสำเร็จจนกลายเป็นจุดเริ่มต้นของซีรีส์อื่นๆจากค่าย DC Comics เช่น เดอะแฟลช วีรบุรุษเหนือแสง, เลเจนด์ออฟทูมอร์โรว์ รวมพลคนเหนือมนุษย์ และ Supergirl
กองกำลังสาธารณะคอสตาริกา
คอสตาริกา เป็นประเทศที่ไม่มีกองทัพ. โดยมีกองกำลังกึ่งทหารขนาดเล็ก ทำหน้าที่เป็นตำรวจ และ พิทักษ์ชายแดน.
ประวัติ
1 ธันวาคม ค.ศ. 1948, ประธานาธิบดี โฮเซ ฟิเกอเรส เฟอเรอ ได้ทำการยกเลิกกองทัพคอสตาริกา ภายหลังการสิ้นสุดสงครามกลางเมือง ในปีเดียวกัน. พิธีจัดขึ้นที่ Cuartel Bellavista, ประธานาธิบดีได้ทำการใช้ค้อนทุบกำแพง เพื่อเป็นสัญลักษณ์ในการสิ้นสุดระบบทหาร.
ค.ศ. 1949, การยกเลิกกองทัพ ตามความในมาตราที่ 12 ของรัฐธรรมนูญแห่งคอสตาริกา. งบประมาณทางทหารที่ถูกตัดนั้น ถูกจัดสรรงบในด้านการรักษาความปลอดภัย, การศึกษา และ ศิลปะวัฒนธรรม. คอสตาริกามีตำรวจเป็นกองกำลังหลัก.
พิพิธภัณฑสถานแห่งชาติคอสตาริกา (Museo Nacional de Costa Rica) ภายใน Cuartel Bellavista เป็นสัญลักษณ์ทางศิลปะวัฒนธรรม. ในปี ค.ศ. 1986, ประธานาธิบดี ออสกา อาเรียส ซานเชส ได้กำหนดให้วันที่ 1 ธันวาคมของทุกปี เป็นวันแห่งการยกเลิกกองทัพ (Día de la Abolición del Ejército) ภายใต้กฎหมายที่ #8115. ตั้งแต่ ค.ศ. 1948 ประเทศไม่เคยมีสงครามกลางเมืองนับตั้งแต่นั้นมา. กองกำลังกึ่งทหารขนาดเล็กที่ทำหน้าที่บังคับใช่กฎหมาย, แต่ไม่มีการจัดกำลังแบบ standing army.
กองกำลังสาธารณะแห่งกระทรวงความปลอดภัยสาธารณะ (ค.ศ. 1996)
ค.ศ. 1996, กระทรวงความปลอดภัยสาธารณะ เรียกโดยทั่วไปว่า กองกำลังสาธารณะ (Fuerza Pública) เป็นกองกำลังร่วมทหารตำรวจ และ พิทักษ์พลเรือน, เจ้าหน้าที่ให้ความช่วยเหลือ, และ พิทักษ์ชายแดน. ภายการบังคับบัญชาของกระทรวง มีหน้าที่รักษาความปลอดภัยภาคพื้นดิน, การบังคับใช้กฎหมาย, การต่อต้านยาเสพติด, พิทักษ์ชายแดน และ รักษาความปลอดภัยแก่นักท่องเที่ยว.
กองกำลังสาธารณะ เป็นกองกำลังพิเศษขนาดเล็ก ประกอบด้วย หน่วยแทรกซึมพิเศษ (UEI) แต่ไม่ขึ้นตรงการบังคับบัญชากับตำรวจ. สำนักข่าวกรอง และ รักษาความปลอดภัย (DIS) ทำหน้าที่รายงานข้อมูลข่าวกรองให้ทางกระทรวง. มีกำลังพลประมาณ 70 คน, มีรูปแบบบังคับบัญชาลักษณะเดียวกับทหาร, บุคลากรทั้งหมดนั้นเป็นตำรวจพลเรือน.
คำขวัญ "God, Fatherland, and Honor.".
อากาศยานที่ประจำการ ค.ศ. 2016
หน่วยระวังภัยทางอากาศคอสตาริกา มีอากาศยานประจำการ 15 ลำ สำหรับสนับสนุนทางรัฐบาล, การบังคับใช้กฎหมาย, และ ช่วยเหลือพลเรือน ดังนี้.
หอยตลับลาย
หอยตลับลาย (Meretrix lusoria) หรือ ฮามางุริ (ハマグリ, 蛤, 文蛤, 蚌, 浜栗, 鮚) เป็นหอยสองฝาชนิดหนึ่ง จัดอยู่ในวงศ์ Veneridae เป็นหอยชนิดหนึ่งที่ใช้เป็นอาหารทั่วไป ในวัฒนธรรมไฮกุของญี่ปุ่น หอยชนิดนี้เป็นหนึ่งในคำคิโงะ (คำประจำฤดูกาล) สำหรับฤดูใบไม้ผลิ
ตำบลบ้านนา (อำเภอแกลง)
บ้านนา เป็นตำบลหนึ่งตั้งอยู่ทางทิศตะวันเหนือของอำเภอแกลง จังหวัดระยอง ห่างจากที่ว่าการอำเภอแกลงประมาณ 6 กิโลเมตร และห่างจากศาลากลางจังหวัด ระยองประมาณ 60 กิโลเมตร องค์กรปกครองส่วนท้องถิ่นในพื้นที่ คือ เทศบาลตำบลบ้านนา ครอบคลุมพื้นที่ตำบลบ้านนาทั้งตำบล
ประวัติ
เดิมท้องที่ตำบลบ้านนาเป็นส่วนหนึ่งของตำบลกระแสบน ต่อมาได้แยกออกมาเป็นตำบลบ้านนาเมื่อวันที่ 1 ตุลาคม 2445
สภาตำบลบ้านนายกฐานะขึ้นเป็น "องค์การบริหารส่วนตำบลบ้านนา" เมื่อวันที่ 19 มกราคม 2539 ปัจจุบันได้รับการยกฐานะเป็น "เทศบาลตำบลบ้านนา" เมื่อวันที่ 25 กรกฎาคม 2551
อาณาเขต
ตำบลบ้านนามีอาณาเขตติดกับตำบลข้างเคียง ดังนั้น (มีอาณาเขตติดกับตำบลในจังหวัดระยองทุกทิศทาง)
แม่น้ำลางัต
แม่น้ำลางัต (Sungai langat) เป็นแม่น้ำในรัฐเซอลาโงร์ ประเทศมาเลเซีย มีความยาว 78 กิโลเมตร พื้นที่ลุ่มน้ำมีเนื้อที่ 2,350 ตารางกิโลเมตร ต้นน้ำอยู่ที่เขานูวังในทิวเขาตีตีวังซา ไหลไปทางทิศตะวันตกลงสู่ช่องแคบมะละกา สาขาหลักของแม่น้ำลางัตคือแม่น้ำเซอเมอญิฮ์และแม่น้ำลาบู
เมืองริมแม่น้ำลางัต
<mapframe text="ที่ตั้งของแม่น้ำลางัต" width="350" height="400" zoom="10" latitude="3.09188" longitude="101.67782"> [ {    "type": "ExternalData", "service": "geoline", "ids": "Q2366430", "properties": { "stroke": "#669999", "stroke-width": 6 } }, ]
ฟิล มิเคลสัน
ฟิล มิเคลสัน นักกอล์ฟชาวอเมริกันจากซานดีเอโก แคลิฟอร์เนียเจ้าของ 5 แชมป์เมเจอร์ และ 44 แชมป์พีจีเอทัวร์เจ้าของ ฉายา Lefty เนื่องจากเขาถนัดตีมือซ้ายมากกว่ามือขวาและพลังในการตีลูกที่มือซ้ายมีมากกว่ามือขวา 1970
ท้าวศรีสัจจา (มิ)
ท้าวศรีสัจจา (มิ) หรือเรียกกันว่า เจ้าคุณประตูดิน เป็นสตรีฝ่ายใน ได้ว่าราชการสิทธิขาดต่างพระเนตรพระกรรณในพระบาทสมเด็จพระพุทธเลิศหล้านภาลัย ที่ทำงานของท่านอยู่ใกล้กับประตูดิน คอยดูแลคนเข้าออก ออกนั่งว่าการ (เช่น รับพวกขอเฝ้า เป็นต้น) เป็นที่เกรงขามของบรรดานางใน มีเรื่องเล่ากันว่าเมื่อประตูนี้เปิด จะมีหนุ่มรุ่นกระทงมาดักพบสตรีชาววัง เพื่อเกี้ยวพาราสี ทำให้เกิดสำนวนว่า "เจ้าชู้ประตูดิน"
พระบาทสมเด็จพระจอมเกล้าเจ้าอยู่หัว โปรดเกล้าฯ ให้ทำรูปของท่านไว้ในคูหาใต้บันไดขึ้นพระที่นั่งบุษบกมาลามหาจักรพรรดิพิมานภายในพระที่นั่งอมรินทรวินิจฉัย ทำเป็นช่องเว้าเข้าไป ภายในช่องทำเป็นรูปปั้นนูนต่ำของท้าวศรีสัจจา (มิ) โดยมีโขลน ชื่อ บัว และ ดี หมอบรับใช้อยู่ด้านข้าง และมีโคลงที่เข้าใจว่าพระราชนิพนธ์โดยพระบาทสมเด็จพระจอมเกล้าเจ้าอยู่หัว จารึกไว้อยู่บนรูปปั้นนูนต่ำนี้ ขึ้นต้นบาทว่า "แถลงลักษณรูปท้าว ศรีสัจ จาแฮ" ในปัจจุบันโคลงพระราชนิพนธ์ลบเลือนไปแล้ว
นอกจากนั้นยังมีเพลงสำหรับวงมโหรีหลวงฝ่ายใน มีเนื้อร้องเกี่ยวถึงเจ้าคุณประตูดินด้วยดังนี้
วิทยาลัยพยาบาลบรมราชชนนี ตรัง
วิทยาลัยพยาบาลบรมราชชนนี ตรัง เป็นวิทยาลัยในสังกัด คณะพยาบาลศาสตร์ สถาบันพระบรมราชชนก กระทรวงสาธารณสุข
ประวัติ
วิทยาลัยพยาบาลบรมราชชนนี ตรัง  เป็นสถาบันอุดมศึกษา สังกัดสถาบันพระบรมราชชนก  กระทรวงสาธารณสุข  ตั้งอยู่เลขที่ ๙๑  ถนนโคกขัน  ตำบลทับเที่ยง อำเภอเมือง  จังหวัดตรัง  เป็นวิทยาลัยพยาบาลที่ก่อตั้งขึ้นเป็นอันดับที่ ๒๓  ในจำนวน ๒๙ แห่ง  เดิมสังกัดกองงานวิทยาลัยพยาบาล  ต่อมากระทรวงสาธารณสุขได้มีนโยบายรวมกองงานวิทยาลัยพยาบาลเข้ากับกองฝึกอบรมเรียกชื่อใหม่ว่า “สถาบันพัฒนากำลังคนด้านสาธารณสุข”   โดยพระบาทสมเด็จพระเจ้าอยู่หัวภูมิพลอดุลยเดช  พระราชทาน                นามใหม่ว่า “สถาบันพระบรมราชชนก”  สังกัดสำนักงานปลัดกระทรวงสาธารณสุข  กระทรวงสาธารณสุข
วิทยาลัยพยาบาลบรมราชชนนี ตรัง  ก่อตั้งขึ้นโดยดำริของ ฯพณฯ นายชวน  หลีกภัย  สมาชิกสภาผู้แทนราษฎรจังหวัดตรัง ด้วยเล็งเห็นถึงความสำคัญและความจำเป็นของการผลิตบุคลากรทางด้านสาธารณสุขที่มีคุณภาพเพื่อการให้บริการได้ครอบคลุมทั่วทุกจังหวัดของประเทศไทย  โดยเฉพาะภาคใต้แถบชายฝั่งอันดามัน  ตั้งแต่จังหวัดภูเก็ตลงมาจนถึงจังหวัดพัทลุง  ขณะนั้นยังไม่มีวิทยาลัยพยาบาล  และจังหวัดตรังเป็นพื้นที่เหมาะแก่การประสานงานกับจังหวัดอื่น ๆ  คณะผู้ริเริ่มดำเนินการประกอบด้วยบุคลากรหลายฝ่ายทั้งภาครัฐและเอกชน  รวมถึงประชาชนจังหวัดตรัง โดยฯพณฯ ชวน  หลีกภัย  ขณะนั้นดำรงตำแหน่งรัฐมนตรีว่าการกระทรวงศึกษาธิการ  ได้มีหนังสือลงวันที่ ๗ กุมภาพันธ์ พ.ศ. ๒๕๒๗  ไปยังรัฐมนตรีว่าการกระทรวงสาธารณสุข (นายมารุต  บุญนาค) เพื่อขอการสนับสนุนการจัดตั้งวิทยาลัยพยาบาล ซึ่งได้รับการเห็นชอบในหลักการแต่ยังไม่ได้รับการอนุมัติอย่างเป็นทางการ  ในขณะเดียวกันคณะผู้ริเริ่มยังคงดำเนินเรื่องตามขั้นตอนเรื่อยมา เช่น การจัดหาที่ดินที่เหมาะสมทั้งด้านที่ตั้ง  ความสะดวกปลอดภัย  คล่องตัวในการจัดการเรียนการสอน  ในที่สุดได้พื้นที่ก่อสร้างอาคาร จำนวน  ๑๙ ไร่เศษ ในราคา  ๗.๗  ล้านบาท โดยได้รับการสนับสนุนการเงินจากองค์การบริหารส่วนจังหวัดตรัง  จำนวน ๓.๕ ล้านบาท  เทศบาลเมืองตรัง จำนวน  ๔ ล้านบาท  และตระกูลจันทรสกุล  จำนวน ๒  แสนบาทถ้วน
ต่อมากระทรวงสาธารณสุขได้อนุมัติงบประมาณก่อสร้างอาคารเป็นงบผูกพัน  ๓  ปี                พ.ศ. ๒๕๓๐ – ๒๕๓๒ จำนวน  ๔๓  ล้านบาทเศษ     ระยะนั้นอาจารย์ผกา  เศรษฐจันทร์   ผู้อำนวยการ        กองงานวิทยาลัยพยาบาล  ได้ดำเนินการร่วมกับสำนักงานสาธารณสุขจังหวัดตรัง  ดำเนินการเกี่ยวกับ       การก่อสร้าง โดยเริ่มก่อสร้างเมื่อวันที่ ๑๔ กันยายน  ๒๕๓๑  ถึง  ๖  เมษายน ๒๕๓๓  จึงแล้วเสร็จ        ตามแผนการเปิดวิทยาลัยฯ
สมเด็จพระเทพรัตนราชสุดาฯ สยามบรมราชกุมารีทรงพระกรุณาเสด็จพระราชดำเนินเปิด “วิทยาลัยพยาบาลบรมราชชนนี ตรัง”  เมื่อวันที่ ๒๐ กันยายน ๒๕๓๓
กำเนิดเปิดรับนักศึกษาหลักสูตรประกาศนียบัตรพยาบาลศาสตร์ รุ่นแรก ในปีการศึกษา ๒๕๓๒  แต่เนื่องจากการก่อสร้างไม่แล้วเสร็จ จึงได้ฝากนักศึกษารุ่นแรกศึกษาที่วิทยาลัยพยาบาลบรมราชชนนี สงขลา  แล้วรับกลับมาศึกษาต่อที่วิทยาลัยพยาบาลบรมราชชนนี ตรัง  พร้อมกับเปิดรับนักศึกษารุ่นที่ ๒  ในปีการศึกษา ๒๕๓๓  เป็นต้นมา  ต่อมาในปีการศึกษา ๒๕๓๕  ได้เปิดรับนักศึกษาหลักสูตรประกาศนียบัตรพยาบาลศาสตร์ (ระดับต้น) อีก ๑ หลักสูตร ผลิตได้ ๗ รุ่น จึงปิดหลักสูตรในปีการศึกษา ๒๕๔๒  ตามนโยบายรัฐบาล   และเปิดหลักสูตรพยาบาลศาสตรบัณฑิต (ต่อเนื่อง ๒ ปี) ในปีการศึกษา ๒๕๔๒ ผลิตได้ ๘ รุ่น  จึงปิดหลักสูตรในปีการศึกษา ๒๕๕๑  และเปิดหลักสูตรพยาบาลศาสตรบัณฑิตเทียบเท่าปริญญาตรี (ต่อเนื่อง ๓ ปี) ภาคพิเศษ  ในปีการศึกษา ๒๕๔๕  ผลิตได้ ๑ รุ่น  จึงปิดหลักสูตร    ในปีการศึกษา ๒๕๔๘  ปัจจุบันวิทยาลัยพยาบาลบรมราชชนนี ตรัง  จัดการศึกษาหลักสูตรพยาบาลศาสตรบัณฑิต
หลักสูตร
หลักสูตรพยาบาลศาสตรบัณฑิต
เกรอัม ซูนิสส์
ซูเนสเป็นกัปตันทีมของลิเวอร์พูลที่ประสบความสำเร็จในช่วงต้นคริสต์ทศวรรษ 1980, ผู้เล่น-ผู้จัดการทีมของเรนเจอส์ในช่วงปลายคริสต์ทศวรรษ 1980 และกัปตันทีมของทีมชาติสกอตแลนด์ เขายังเล่นให้แก่ทอตนัมฮอตสเปอร์, มิดเดิลส์เบรอ และซัมป์โดเรีย
อาชีพผู้จัดการทีมของซูนิสส์เริ่มต้นเมื่อเขาเข้าร่วมทีมเรนเจอส์ โดยพาพวกเขาคว้าแชมป์ลีกสกอตแลนด์ 3 สมัย และลีกคัพ 4 สมัย ก่อนจะเข้าร่วมทีมลิเวอร์พูลในฐานะผู้จัดการทีม เขาไปเป็นผู้จัดการทีมของกาลาตาซาราย, เซาแทมป์ตัน, โตรีโน, เบนฟิกา, แบล็กเบิร์นโรเวอส์ และนิวคาสเซิลยูไนเต็ด
เริ่มต้นอาชีพ
ซูนิสส์เติบโตในย่านเซาตันเมนของเอดินบะระ และสนับสนุนสโมสรท้องถิ่นอย่างฮาตส์ และเรนเจอส์ ตอนเป็นวัยรุ่น ซูนิสส์เล่นให้กับ North Merchiston สโมสรเด็กในท้องถิ่น
อาชีพค้าแข้งของซูนิสส์เริ่มต้นจากการเป็นเด็กฝึกที่ทอตนัมฮอตสเปอร์ ภายใต้การคุมทีมของบิล นิโคลสัน (อดีตผู้เล่นของสเปอร์และผู้จัดการทีมชุดดับเบิลแชมป์ฤดูกาล 1960-61) เขาเซ็นสัญญาอาชีพเมื่ออายุ 15 ปีใน ค.ศ. 1968 เขาผิดหวังที่ขาดโอกาสในทีมชุดใหญ่ ซูนิสส์กล่าวกับนิโคลสันว่าเขาเป็นผู้เล่นที่ดีที่สุดของสโมสร ซูนิสส์ลงเล่นให้สเปอส์ในทีมชุดใหญ่ 1 นัดในยูฟ่าคัพในฐานะผู้เล่นสำรอง
ชูอิจิ อิเกดะ
ชูอิจิ อิเกดะ เป็นนักพากย์ชายชาวญี่ปุ่น เคยเป็นนักแสดง เกิดเมื่อวันที่ 2 ธันวาคม พ.ศ. 2492 ที่โตเกียว สังกัดค่ายไฮเคียว ผลงานที่สร้างชื่อเสียงให้แก่เขาคือ "ชาร์ อัสนาเบิล" จากเรื่องโมบิลสูทกันดั้ม
ในอดีต อิเกดะเคยแต่งงานกับเคโกะ โทดะ นักแสดง-นักพากย์หญิงผู้พากย์เสียงอันปังแมน แต่ภายหลังได้หย่ากัน และมาแต่งงานใหม่อีกครั้งกับนักพากย์หญิง ซากิโกะ ทามางาวะ
แหล่งข้อมูลอื่น
1949
โจโคโบะ
โจโคโบะ (Chocobo) เป็นสิ่งมีชีวิตในจินตนาการในชุดเกม ไฟนอลแฟนตาซี ของ Square และ Square Enix มีลักษณะเป็นนกขนาดใหญ่สีเหลืองที่บินไม่ได้ สามารถขี่มันเป็นพาหนะหรือจะใช้มันทำอย่างอื่นได้หลายอย่าง โจโคโบะปรากฏครั้งแรกใน Final Fantasy II และให้ถูกให้ความสำคัญในภาคต่อๆมา ทำให้โจโคโบะกลายเป็นตัวละครสัญลักษณ์ประจำเกม Final Fantasy คู่กับโมกลี และด้วยความนิยมทำให้มันยังถูกนำไปสร้างเป็นชุดเกมของตัวเอง
ในชุดเกม Final Fantasy
โจโคโบะส่วนใหญ่อาศัยอยู่ในป่า (แม้ว่าใน Final Fantasy VII จะอาศัยอยู่ในทุ่งหญ้าและทุ่งหิมะ) พวกที่อยู่ในป่าจะมีนิสัยดุร้ายเมื่อรู้สึกว่าถูกคุกคาม แต่ก็สามารถทำให้เชื่องเพื่อที่จะมาใช้เป็นพาหนะได้เสมือนทหารม้าที่สามารถเดินทางอย่างรวดเร็วและมีประสิทธิภาพ ซึ่งในบทบาทนี้โจโคโบะสามารถที่จะข้ามน้ำตื้นได้ และโดยส่วนมากแล้ว เมื่อผู้เล่นขี่โจโคโบะจะสามารถเดินทางได้โดยปลอดจากการถูกโจมตี และโจโคโบะจะไม่หนีไปไหนถึงแม้ว่าถูกเล่นจะปล่อยมันไว้เพียงลำพังก็ตาม อาหารโปรดของโจโคโบะคือ Gysahl Green ซึ่งตั้งชื่อตามเมืองหนึ่งใน Final Fantasy III
ในชุดเกม Chocobo
ชุดเกม Chocobo เป็นชุดเกมที่แยกออกจากเกม Final Fantasy โดยมีเนื้อเรื่องแตกต่างกันโดยสิ้นเชิง ถูกพัฒนาขึ้นโดย Square ในตอนแรก และต่อมาด้วย Square Enix